اروپا بیرلیگی بیلن ایتالیا اوزارا کیلیشیب آلدی
اروپا بیرلیگی بیلن ایتالیا اورته سیده یوز بیرگن 2019 ییلی بودجه بیلن تیگیشلی کیلیشماوچیلیک برطرف بولدی.
اروپا بیرلیگی کمیسیونی باشلیغی اورینباسری والدز دومبروفسکیس، بلجیم نینگ پایتختی بروکسلده اویوشتیرگن مطبوعاتی کنفرانسده، ایتالیا بیلن بولگن 2019 ییلی بودجه بوییچه کیلیشماوچیلیک نینگ برطرف ایتیلگن لیگینی ایتدی.
دومبروفسکیس؛
"ایتالیا بیلن بولگن 2019 ییلی بودجه بوییچه سونگی هفته لرده آلیب باریلگن مذاکره لر ییچیم بیلن نهائی بولدی" دیب ایتدی.
ایتالیا تامانیدن اروپا بیرلیگی کینگشی گه تقدیم ایتیلگن ینگی بوذجه نینگ بیرلیک تامانیدن باشله تیلگن بودجه نظم تیکشیروو جریانی نینگ نهائی قیلگن لیگینی معلوم قیلگن دومبروفسکیس، "ایتالیانینگ موازنتلی اقتصاد و بودجه سیاستینی تعقیب ایتیب، مالی امکانیتلرینی توزه تیشی ممکن ایکن لیگینی افاده ایتدی.
ایتالیا حکومتی، اروپا بیرلیگی بیلن بحرانگه سبب بولگن 2019 بودجه بیلن تیگیشلی آلیب بارگن مذاکره لرده بودجه کم چیلیگینی 2،4 فایزگه توشیره دیگن ینگی بیر تکلیف تقدیم ایتگن ایدی.
ایتالیا حکومتی تامانیدن 15 اکتوبرده اروپا کینگشی گه جونتگن بودجه جدولی گه کوره، کیلگوسی ییلی اوچون GSYH گه قره گنده بودجه کم چیلیگینی 2،4 فایز مقصد قیلیب آلگن ایدی.
ایتالیا بودجه کم چیلیگینی 2020 ییلیده 2،1 فایز، 2021 ییلیده ایسه 1،8 فایز گه کیلتیره جگینی بیان ایتگن ایدی. ایتالیانینگ بو بودجه پلانی گه اروپا بیرلیگی اداره لری و اعضا مملکتلر ناراضی لیک بیلدیرگن ایدی.
اروپا بیرلیگی، 21 نوامبرده ایتالیاگه قره ته 2019 بودجه جدولی نینگ قاعده لرگه ماس ایمس ایکن لیگی و عامه قرضینی کمه یتیرمه گن لیگی باعث "کوپ کم چیلیک پروسیدور" آتی بیلن انتظام تیکشیرووی جریانینی باشله تیب یوبارگن ایدی.
اروپا بیرلیگی قاعده لریگه کوره اعضا مملکتلرنینگ بودجه کم چیلیگی نینگ غیر صافی یورت ایچی درآمدی نینگ (GSYH) 3 فایزی، عامه قرضلری نینگ هم GSYH لری نینگ 60 فایزی نینگ آستیگه بولیشی شرط دیر.
بو رعایت بولمه گنده عملی قیلینه دیگن احتیاطی تدابیرلرنینگ بیلدیریلیشی و بونگه قره ته جدی کوره ش آلیب باریلیشی شرط.
ایتالیانینگ عماه قرضی، موجود وضعیتده GSYH نینگ 130 فایزیگه برابر.
